ข้อกำหนด กข้อกำหนด ก.อ.ออกตามความในพระราชบัญญัติระเบียบข้าราชการฝ่ายอัยการ พ.ศ. ๒๕๒๑ว่าด้วยหลักเกณฑ์และวิธีการเพื่อบรรจุเป็นข้าราชการอัยการในตำแหน่งอัยการผู้ช่วยและอัตราส่วนของจำนวนผู้สอบคัดเลือกได้ตามมาตรา ๒๕วรรคสองและวรรคสาม แห่งพระราชบัญญัติระเบียบข้าราชการฝ่ายอัยการพ.ศ. ๒๕๒๑[๑] อาศัยอำนาจตามความในมาตรา ๒๕ วรรคสามแห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ ก.อ.กำหนดหลักเกณฑ์และวิธีการเพื่อบรรจุเป็นข้าราชการอัยการในตำแหน่งอัยการผู้ช่วยตามความในมาตรา๒๕ วรรคสอง แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑และอัตราส่วนของจำนวนผู้สอบคัดเลือกได้ไว้ ดังต่อไปนี้ข้อ ๑ ให้ยกเลิกข้อกำหนด ก.อ.ออกตามความในพระราชบัญญัติระเบียบข้าราชการฝ่ายอัยการ พ.ศ. ๒๕๒๑ว่าด้วยหลักเกณฑ์และวิธีการเพื่อบรรจุเป็นข้าราชการอัยการในตำแหน่งอัยการผู้ช่วยและอัตราส่วนของจำนวนผู้สอบคัดเลือกได้ตามมาตรา๒๕ วรรคสองและวรรคสาม แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ฉบับลงวันที่ ๒ สิงหาคม พ.ศ. ๒๕๒๗ และฉบับลงวันที่ ๑๘ กันยายน พ.ศ. ๒๕๓๘และให้ใช้ข้อกำหนด ก.อ. ฉบับนี้แทนข้อ ๒ ผู้สมัครเป็นข้าราชการอัยการในตำแหน่งอัยการผู้ช่วยตามความในมาตรา ๒๕ วรรคสอง แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑จะต้องเป็นผู้ที่มีคุณสมบัติครบถ้วนตามความในมาตรา ๓๓ (๒) ถึง (๑๒)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ข้อ ๓ ผู้สมัครตามความในมาตรา ๒๕ วรรคสอง (๒)(๓) หรือ (๔) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ซึ่งได้ประกอบวิชาชีพทางกฎหมายเป็นทนายความ ตามที่ระบุไว้ในมาตรา ๓๓ (๑) (ค)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑จะต้องได้ว่าความในศาลยุติธรรมมาแล้วไม่น้อยกว่า ๑๐ เรื่อง ในจำนวนนี้ต้องเป็นคดีแพ่งไม่น้อยกว่า๕ เรื่อง โดยมีหนังสือรับรองของผู้พิพากษาที่นั่งพิจารณามาแสดงว่าได้ทำหน้าที่ดังกล่าวอย่างแท้จริงความในข้อนี้มิให้ใช้บังคับในกรณีที่ผู้นั้นไปศึกษาต่อต่างประเทศด้วยทุนรัฐบาลตามความต้องการของสำนักงานอัยการสูงสุดข้อ ๔ ผู้สมัครตามความในมาตรา ๒๕ วรรคสอง (๑)(๒) หรือ (๔) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ต้องได้ศึกษาและสอบไล่ได้ในวิชากฎหมายต่อไปนี้จากต่างประเทศหรือในการศึกษาปริญญาโททางกฎหมายในประเทศไทยแล้วแต่กรณีด้วย คือ(๑) กฎหมายอาญา(๒) กฎหมายแพ่ง ลักษณะสัญญาและลักษณะละเมิด(๓) กฎหมายลักษณะพยาน หรือกฎหมายวิธีพิจารณาความอาญา หรือกฎหมายวิธีพิจารณาความแพ่งหรือกฎหมายลักษณะล้มละลาย(๔) กฎหมายแพ่งลักษณะอื่นซึ่งเทียบได้กับลักษณะใดลักษณะหนึ่งในประมวลกฎหมายแพ่งและพาณิชย์ ๓ วิชาหรือกฎหมายแพ่งลักษณะอื่นซึ่งเทียบได้ในลักษณะใดลักษณะหนึ่งในประมวลกฎหมายแพ่งและพาณิชย์๑ วิชา กับกฎหมายพิเศษดังต่อไปนี้ ๒ วิชา ได้แก่ กฎหมายรัฐธรรมนูญ กฎหมายปกครองกฎหมายพาณิชย์นาวี กฎหมายทะเล กฎหมายอากาศ กฎหมายอวกาศ กฎหมายโทรคมนาคมกฎหมายสิ่งแวดล้อม กฎหมายทรัพยากรธรรมชาติ กฎหมายเกี่ยวกับสิทธิมนุษยชนกฎหมายเกี่ยวกับคอมพิวเตอร์ กฎหมายการค้าระหว่างประเทศ กฎหมายเกี่ยวกับการดำเนินคดีระหว่างประเทศกฎหมายเครื่องหมายการค้า กฎหมายสิทธิบัตร กฎหมายลิขสิทธิ์ กฎหมายเด็กและเยาวชนอาชญาวิทยา กฎหมายเกี่ยวกับอาชญากรรมทางธุรกิจ กฎหมายแรงงาน กฎหมายภาษีอากรกฎหมายระหว่างประเทศ กฎหมายอาญาระหว่างประเทศ กฎหมายคุ้มครองผู้บริโภคกฎหมายเกี่ยวกับอนุญาโตตุลาการ กฎหมายเทคโนโลยีสารสนเทศ กฎหมายธุรกิจกฎหมายว่าด้วยพาณิชย์อิเล็กทรอนิกส์ กฎหมายเกี่ยวกับการลงทุน กฎหมายเกี่ยวกับการเงินการธนาคารกฎหมายหลักทรัพย์และตลาดหลักทรัพย์ กฎหมายป้องกันการผูกขาดหรือการแข่งขันทางการค้ากฎหมายการเกษตร กฎหมายพลังงานผู้สมัครที่ได้ศึกษาและสอบไล่ได้ตามหลักสูตรการศึกษากฎหมายดังต่อไปนี้ให้ได้รับยกเว้นไม่ต้องศึกษาวิชากฎหมายตามวรรคหนึ่ง(๑)ผู้สมัครที่ได้ศึกษาและสอบไล่ได้ตามหลักสูตรการศึกษากฎหมายที่จัดไว้เป็นหลักสูตรเฉพาะด้านในวิชากฎหมายเด็กและเยาวชนกฎหมายแรงงาน กฎหมายภาษีอากร กฎหมายทรัพย์สินทางปัญญา กฎหมายการค้าระหว่างประเทศกฎหมายพาณิชย์นาวี กฎหมายล้มละลาย(๒)ผู้สมัครที่ได้ศึกษาและสอบไล่ได้ในวิชากฎหมายที่อยู่ในกลุ่มวิชากฎหมายกลุ่มใดกลุ่มหนึ่งตามวรรคสอง(๑) ไม่น้อยกว่า ๔ วิชา และได้ศึกษาและสอบไล่ได้ในวิชากฎหมายตามที่ระบุไว้ในวรรคหนึ่งอีกไม่น้อยกว่า๒ วิชา โดยในจำนวนนี้อย่างน้อย ๑ วิชา ต้องเป็นวิชาตาม (๑) (๓) หรือกฎหมายแพ่งซึ่งพอเทียบได้กับลักษณะใดลักษณะหนึ่งในประมวลกฎหมายแพ่งและพาณิชย์ความในข้อนี้มิให้ใช้บังคับในกรณีที่ผู้นั้นไปศึกษาวิชากฎหมายจากต่างประเทศด้วยทุนรัฐบาลหรือผู้สำเร็จการศึกษาระดับปริญญาเอกทางกฎหมายข้อ ๕ให้ผู้สมัครยื่นใบสมัครสอบคัดเลือกเพื่อบรรจุเป็นข้าราชการอัยการในตำแหน่งอัยการผู้ช่วยต่อเลขานุการ ก.อ. ณ สำนักงาน ก.อ. สำนักงานอัยการสูงสุด พร้อมหลักฐานในการสมัครสอบดังนี้(๑) ภาพถ่ายปริญญานิติศาสตรบัณฑิต/นิติศาสตรมหาบัณฑิต(แสดงต้นฉบับด้วย)(๒)ภาพถ่ายประกาศนียบัตรของสำนักอบรมศึกษากฎหมายแห่งเนติบัณฑิตยสภา (แสดงต้นฉบับด้วย)(๓) สำเนาทะเบียนบ้านและบัตรประจำตัวประชาชน (ถ่ายเอกสารทั้งสองหน้าในแผ่นเดียวกันและแสดงต้นฉบับด้วย)(๔) หนังสือรับรองการประกอบวิชาชีพทางกฎหมาย(กรณีเป็นทนายความต้องมีหนังสือรับรองการเป็นทนายความจากสภาทนายความมายื่นด้วย)(๕) ใบรับรองสามัญสมาชิกแห่งเนติบัณฑิตยสภา (ออกให้ไม่เกิน๖ เดือน)(๖) รูปถ่ายขนาด ๑ นิ้ว ถ่ายไว้ไม่เกิน ๖ เดือน จำนวน ๔ รูป(เขียนชื่อ - สกุลด้านหลัง)(๗) เงินค่าธรรมเนียมการสอบข้อ ๖ ให้เลขานุการ ก.อ.ส่งผู้สมัครไปให้คณะกรรมการแพทย์ ซึ่ง ก.อ. แต่งตั้งขึ้นตามความในมาตรา ๓๓ (๑๒)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ ตรวจร่างกายและจิตใจข้อ ๗เมื่อคณะกรรมการแพทย์ได้ตรวจร่างกายและจิตใจผู้สมัครแล้วและอัยการสูงสุดเห็นสมควรดำเนินการต่อไปให้ส่งเรื่องไปให้อนุกรรมการซึ่ง ก.อ. แต่งตั้งขึ้น เพื่อตรวจสอบคุณสมบัติของผู้สมัครสอบคัดเลือกเพื่อบรรจุเป็นข้าราชการอัยการในตำแหน่งอัยการผู้ช่วยตรวจสอบคุณสมบัติตามวิธีการที่กำหนดไว้เช่นเดียวกับการตรวจคุณสมบัติของผู้สมัครสอบคัดเลือกในการนี้ให้อนุกรรมการทำการทดสอบความรู้ในวิชากฎหมายด้วยเมื่ออนุกรรมการได้ดำเนินการแล้วให้รายงานเสนอความเห็นไปยัง ก.อ.ข้อ ๘ การทดสอบความรู้ในวิชากฎหมายให้มีทั้งการสอบข้อเขียนและการสอบปากเปล่า วิชากฎหมายที่สอบ คือ กฎหมายอาญา ๒ ข้อกฎหมายแพ่งและพาณิชย์ ๒ ข้อ กฎหมายวิธีพิจารณาความอาญา ๒ ข้อกฎหมายวิธีพิจารณาความแพ่ง ๒ ข้อ พระธรรมนูญศาลยุติธรรม ๑ ข้อกฎหมายว่าด้วยพนักงานอัยการ ๑ ข้อ หรือกฎหมายลักษณะวิชาอื่นใดตามที่อนุกรรมการเห็นสมควรการสอบข้อเขียน จำนวนข้อสอบ ๑๐ ข้อ เวลา ๔ ชั่วโมงคะแนนเต็ม ๑๐๐ คะแนนผู้สมัครต้องสอบได้คะแนนสอบข้อเขียนไม่ต่ำกว่าร้อยละ ๕๐ของคะแนนสอบข้อเขียนทั้งหมด จึงมีสิทธิเข้าสอบปากเปล่าและต้องได้คะแนนสอบข้อเขียนกับสอบปากเปล่ารวมกันไม่น้อยกว่าร้อยละ ๖๐ ของคะแนนทั้งสองอย่างรวมกันการสอบปากเปล่า ให้กระทำโดยวิธีถามผู้สมัครเรียงตัวกำหนดเวลาสอบคนละประมาณ ๑๕ นาที คะแนนเต็ม ๔๐ คะแนนในกรณีที่ผู้สมัครเป็นผู้ไปศึกษาต่างประเทศด้วยทุนรัฐบาลตามความต้องการของสำนักงานอัยการสูงสุดให้อนุกรรมการทำการทดสอบความรู้ในวิชากฎหมายเฉพาะการสอบปากเปล่าข้อ ๙ในกรณีที่อนุกรรมการทำการทดสอบความรู้ในวิชากฎหมายของผู้สมัครผู้ใดแล้วปรากฏว่าผู้สมัครนั้นได้คะแนนในการทดสอบไม่ถึงร้อยละ๖๐ ให้ถือว่าผู้สมัครนั้นยังไม่อยู่ในเกณฑ์ที่จะได้รับบรรจุเป็นข้าราชการในตำแหน่งอัยการผู้ช่วยและผู้นั้นจะยื่นใบสมัครอีกมิได้จนกว่าจะล่วงพ้นระยะเวลาหกเดือนนับแต่วันที่ ก.อ.พิจารณารายงานความเห็นของอนุกรรมการข้อ ๑๐การบรรจุข้าราชการอัยการในตำแหน่งอัยการผู้ช่วย ตามความในมาตรา ๒๕ วรรคสองแห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ นั้น ให้บรรจุได้ในอัตราส่วนของจำนวนผู้ที่สอบคัดเลือกเพื่อบรรจุเป็นข้าราชการอัยการในตำแหน่งอัยการผู้ช่วยได้ไม่เกินหนึ่งในสี่แต่ถ้าขณะใดไม่มีผู้ที่สอบคัดเลือกเพื่อบรรจุเป็นข้าราชการในตำแหน่งอัยการผู้ช่วยอยู่แล้วก็ให้บรรจุได้โดยไม่มีอัตราส่วนความในข้อนี้มิให้ใช้บังคับในกรณีที่ผู้นั้นไปศึกษาต่างประเทศด้วยทุนรัฐบาลตามความต้องการของสำนักงานอัยการสูงสุดข้อ ๑๑ผู้ที่มีคุณสมบัติและปฏิบัติตามเงื่อนไขครบถ้วนตามข้อกำหนด ก.อ. ออกตามความในพระราชบัญญัติระเบียบข้าราชการฝ่ายอัยการพ.ศ. ๒๕๒๑ ว่าด้วยหลักเกณฑ์และวิธีการเพื่อบรรจุเป็นข้าราชการอัยการในตำแหน่งอัยการผู้ช่วยและอัตราส่วนของจำนวนผู้สอบคัดเลือกได้ตามมาตรา ๒๕ วรรคสองและวรรคสามแห่งพระราชบัญญัติระเบียบข้าราชการฝ่ายอัยการ พ.ศ.๒๕๒๑ ฉบับลงวันที่ ๒ สิงหาคม พ.ศ. ๒๕๒๗ และฉบับลงวันที่ ๑๘ กันยายน พ.ศ. ๒๕๓๘ซึ่งมีผลใช้บังคับอยู่ก่อนข้อกำหนดนี้ให้ถือว่าเป็นผู้มีคุณสมบัติและปฏิบัติตามเงื่อนไขครบถ้วนตามนัยข้อกำหนดนี้ให้ไว้ ณ วันที่ ๒๙ เมษายน พ.ศ. ๒๕๔๕คนึง ฦาไชยประธาน ก.อ.ดลธี/ผู้จัดทำ๑๐ กันยายน ๒๕๕๓เอกฤทธิ์/ผู้ตรวจ๑๘ พฤศจิกายน ๒๕๕๓[๑] ราชกิจจานุเบกษา เล่ม ๑๑๙/ตอนพิเศษ ๕๒ ง/หน้า ๔๙/๑๔ มิถุนายน ๒๕๔๕